stanford-oval/wikipedia huggingface dataset:
พระพรหมสิทธิ (ธงชัย สุขญาโณ)
หน้าที่พิเศษ

ผู้ดูแลพระบรมบรรพต (ภูเขาทอง) วัดสระเกศ
เลขานุการ ประธานคณะผู้ปฏิบัติหน้าที่สมเด็จพระสังฆราช
ที่ปรึกษาโครงการสามเณรปลูกปัญญาธรรม
กรรมการมูลนิธิพระธรรมปัญญาบดี (ถาวร ติสฺสานุกโร)
กรรมการมูลนิธิภูมิพโล วัดสระเกศฯ
เลขานุการ พระธรรมกิตติโสภณ (หนู อโนมปญฺโญ) ครั้งดำรงสมณศักดิ์ พระจุลคณานุศิษย์
รองประธานที่ปรึกษางานพระราชทานเพลิงศพ สมเด็จพระพุฒาจารย์ (เกี่ยว อุปเสโณ) ประธานคณะผู้ปฏิบัติหน้าที่สมเด็จพระสังฆราช
ด้านสาธารณสงเคราะห์ > ด้านการศึกษา

ได้สนับสนุนและส่งเสริมการศึกษาพระปริยัติธรรม โดยเป็นครูสอนพระปริยัติธรรมสำนักเรียนวัดสระเกศ เป็นเลขานุการประจำสำนักเรียน ทั้งแผนกธรรมและบาลี เป็นกรรมการตรวจประโยคนักธรรมสนามหลวง เพื่อให้พระภิกษุได้บรรยายและแสดงธรรมเป็นประจำ นอกจากนี้ ได้จัดให้พระภิกษุไปสอนศีลธรรมตามโรงเรียนและจัดพระภิกษุผู้ทรงคุณวุฒิไปแสดงปาฐกถาธรรม ให้การฝึกอบรมตามสถานศึกษาและองค์กรต่าง ๆ ด้านการศึกษาสงเคราะห์ ได้มอบทุนการศึกษาแก่พระภิกษุสามเณรที่สอบนักธรรมและบาลีของสำนักเรียนวัดสระเกศ
ด้านสาธารณสงเคราะห์ > ด้านการสาธารณูปการ

ได้รับมอบหมายจากเจ้าอาวาสวัดสระเกศ ราชวรมหาวิหาร ให้ดำเนินการก่อสร้างศาลารับรองและกุฏิ รวมทั้งบูรณปฏิสังขรณ์โรงเรียนพระปริยัติธรรม ตึกสมเด็จญาโณทยมหาเถระ (พ.ศ. 2501) และเป็นประธานดำเนินการปฏิสังขรณ์พระอุโบสถและหอไตรวัดสระเกศราชวรมหาวิหาร
ด้านสาธารณสงเคราะห์ > ด้านการสาธารณสงเคราะห์

ได้ให้ความช่วยเหลือผู้ประสบภัยทางธรรมชาติตามโอกาสอันควรตลอดมา เช่น ได้มอบเครื่องนุ่งห่ม ให้แก่ประชาชนในถิ่นทุรกันดารในเขตปกครองหนตะวันออก และมอบปัจจัย อัฐบริขารที่จำเป็นให้แก่พระภิกษุสามเณรที่ประสบอุทกภัยในภาคตะวันออกเฉียงเหนือ รวมทั้งได้มอบเงินช่วยเหลือผู้ประสบธรณีพิบัติภัย (สึนามิ) ผ่านสำนักนายกรัฐมนตรีและสำนักงานพระพุทธศาสนาแห่งชาติ ในนามวัดสระเกศ ราชวรมหาวิหาร
ด้านสาธารณสงเคราะห์ > การต่างประเทศ

เป็นพระสงฆ์ที่สนองงานสมเด็จพระพุฒาจารย์ (เกี่ยว อุปเสโณ) ในด้านการต่างประเทศได้ไปเยี่ยมพระธรรมทูตไทยที่ปฏิบัติศาสนกิจในต่างประเทศจำนวนหลายครั้ง เช่น สหราชอาณาจักร สหรัฐ ประเทศสวีเดน เป็นต้น และยังเป็นหัวหน้าพระธรรมทูตสายที่ 6 ควบคุมพระธรรมทูตแถบสแกนดิเนเวียและสหรัฐอเมริกา และในคราวที่พระธรรมทูตได้ประสบอุบัติเหตุก็ได้ช่วยเหลือแบบเป็นกันเอง จึงเป็นที่เคารพศรัทธาในวงกว้าง
ด้านสาธารณสงเคราะห์ > เข้าเฝ้าสมเด็จพระสันตปาปา

พระพรหมสิทธิ และคณะ เช่น พระเทพโพธิวิเทศ พระราชธีราจารย์ พระวิจิตรธรรมมาภรณ์ พระศรีคุณาภรณ์ และคณะสงฆ์จำนวนมากได้เดินทางไปยังสำนักวาติกัน เพื่อเข้าเฝ้าสมเด็จพระสันตะปาปาฟรานซิส ประมุขคริสตจักรโรมันคาทอลิก ได้หารือเกี่ยวกับด้ารการศึกษาของพระสงฆ์ไทยที่ไปต่างประเทศ ถือเป็นครั้งแรกในรอบ 30 ปี ที่คณะสงฆ์ไทยเข้าเฝ้าสมเด็จพระสันตปาปาถือเป็นความร่วมมือที่สำคัญระหว่างศาสนา
ด้านสาธารณสงเคราะห์ > งานสาธารณูปการ

พ.ศ. 2553 ถวายเครื่องคอมพิวเตอร์จำนวน 50 เครื่องให้แก่มหาวิทยาลัยมหาจุฬาลงกรณ์ราชวิทยาลัย และ มหาวิทยาลัยมหามกุฏราชวิทยาลัย รวมเป็นเงิน 4580000 บาท (สี่ล้านห้าแสนแปดหมื่นบาทถ้วน)
พ.ศ. 2554 ถวายหนังสือภาษาบาลี เปรียญธรรม 9 ประโยค จำนวน 1000 เล่ม รวมเป็นเงิน 845600 บาท (แปดแสนสี่หมื่นห้าพันบาทถ้วน)
พ.ศ. 2554 มอบคอมพิวเตอร์ 25 เครื่องแก่โรงเรียนบ้านเขาวง (พระพรหมสิทธิอุปถัมภ์) จังหวัดสระบุรี รวมเป็นเงิน 5984000 บาท (ห้าล้านเก้าแสนแปดหมื่นสี่พันบาทถ้วน)
พ.ศ. 2555 มอบเงินเพื่อสร้างอาคาร สมเด็จพระพุฒาจารย์ (อุปเสโณ) ณ โรงพยาบาลสุราษฎร์ธานี รวมจำนวนเงิน 12485000 บาท (สิบสองล้านสี่แสนแปดหมื่นห้าพันบาทถ้วน)
พ.ศ. 2557 มอบเงินเพื่อสร้างอาคาร สมเด็จพระพุฒาจารย์ ณ.มหาวิทยาลัยมหาจุฬาลงกรณ์ราชวิทยาลัย เป็นจำนวนเงิน 10000000 บาท (สิบล้านบาทถ้วน)
แหล่งข้อมูลอื่น

เว็บไซต์วัดสระเกศราชวรมหาวิหาร เก็บถาวร 2021-05-07 ที่ เวย์แบ็กแมชชีน
| ก่อนหน้า |  | พระพรหมสิทธิ (ธงชัย สุขญาโณ) |  | ถัดไป |
| --- | --- | --- | --- | --- |
| พระพรหมกวี (วรวิทย์ คงฺคปญฺโญ) |  |   เจ้าคณะภาค 10   (9 กุมภาพันธ์ 2554 - 2561) |  | พระเทพวิสุทธิโมลี(พรหมา สปฺปญฺโญ) (ผู้รักษาการเจ้าคณะภาค 10) |
| พระพรหมสุธี (เสนาะ ปญฺญาวชิโร) |  |   เจ้าอาวาสวัดสระเกศราชวรมหาวิหาร ครั้งที่1   (15 มกราคม 2558-2561) |  | พระเทพรัตนมุนี (สุรชัย สุรชโย) (ผู้รักษาการแทนเจ้าอาวาส) |
| พระพรหมสุธี (เสนาะ ปญฺญาวชิโร) |  |   ประธานสำนักงานกำกับดูแลพระธรรมทูตไปต่างประเทศ   (14 มกราคม 2558-2561) |  | สมเด็จพระมหาธีราจารย์ (ประสิทธิ์ เขมงฺกโร)       |
สมเด็จพระรามราชาธิราชแห่งกัมพูชา

| สมเด็จพระรามราชาธิราชแห่งกัมพูชา> พระมหากษัตริย์แห่งกัมพูชา |
| --- | --- |
ครองราชย์: ค.ศ.1775–1779
ก่อนหน้า: พระนารายน์ราชารามาธิบดี
ถัดไป: สมเด็จพระนารายณ์รามาธิบดีศรีสุริโยพรรณ

ประสูติ: ค.ศ.1739 อุดงมีชัย, กัมพูชา
สวรรคต: สิงหาคม ค.ศ. 1779 (40 พรรษา) พนมกำเรียง พระตะบอง, กัมพูชา
ราชวงศ์: ราชวงศ์วรมัน
พระราชบิดา: สมเด็จพระศรีไชยเชฐ (นักองค์อิ่ม)
ศาสนา: พุทธ
สมเด็จพระรามราชาธิราช หรือนักองค์โนน นักองค์นนท์ หรือนักองค์ราม ทรงเป็นพระมหากษัตริย์รัชกาลที่ 104 แห่งกัมพูชา
พระองค์ทรงเป็นพระมหากษัตริย์กัมพูชาที่มีความสัมพันธ์ใกล้ชิดกับสยาม โดยเฉพาะสมเด็จพระเจ้ากรุงธนบุรีเป็นพระราชบุตรของสมเด็จพระศรีไชยเชฐหรือนักองค์สงวน ประสูติประมาณ พ.ศ. 2282 พระองค์ได้รับการสถาปนาเป็นสมเด็จพระรามใน พ.ศ. 2283 เอกสารไทยจึงเรียกพระองค์ว่านักองค์ราม
พระราชประวัติ

หลังจากที่พระราชบิดาของนักองค์โนนสิ้นพระชนม์ใน พ.ศ. 2298 พระรามาธิบดี (นักองค์ทอง) ผู้มีศักดิ์เป็นอาของพระศรีไชยเชษฐ์ ขึ้นครองราชสมบัติแทน ทำให้ฝ่ายเชื้อสายของพระศรีไชยเชษฐ์ก่อกบฏขึ้น สมเด็จพระศรีสุริโยพรรณ (องค์หิง) ผู้เป็นพระอนุชาของสมเด็จพระศรีไชยเชษฐ์ นำสมัครพรรคพวกไปล้อมจับบนักองค์ตน นักองค์ตนได้หนีไปพึงสมเด็จพระโสร์ทศที่เมืองเปียม สมเด็จพระโสร์ทศจึงเกณฑ์กองทัพมาตีทัพของนักองค์หิงแตกไป นักองค์หิงถูกจับประหารชีวิต พระแก้วฟ้า (นักองค์ด้วง) อนุชาของนักองค์หิงหนีไปบวชแต่ก็ถูกจับสึกและถูกประหารชีวิตเช่นกัน ส่วนนักองค์โนนและนักองค์ชีพระอนุชา ซึ่งเป็นหลานของนักองค์หิงหนีไปบวช ชายาของนักองค์หิงได้ร่วมมือกับเจ้าฟ้าทะละหะ (เภา) และออกญาวงษาธิราช (โสม) จะจับนักองค์ตนฆ่า แต่นักองค์ตนรู้พระองค์ก่อน จึงรวบรวมทหารปราบพวกกบฏแตกพ่ายไปเมืองโพธิสัตว์ นักองค์โนนและนักองค์ชีได้หนีไปกับกลุ่มกบฏนี้ด้วย
ต่อมา ใน พ.ศ. 2300 พระรามาธิบดี (นักองค์ทอง) สิ้นพระชนม์ นักองค์ตนได้ถวายพระเพลิงพระบรมศพพระอัยกา แล้วจึงรวบรวมทหารไปตีฝ่ายของพระศรีไชยเชษฐ์ที่ตั้งมั่นอยู่ที่เมืองโพธิสัตว์ให้เด็ดขาด ฝ่ายนักองค์ตนเป็นฝ่ายชนะ จับเชื้อสายของพระศรีไชยเชษฐ์ประหารชีวิตหมดสิ้น รวมทั้งนักองค์ชีพระอนุชาของพระองค์ ส่วนนักองค์โนนมีผู้มาช่วยพาหนีไปกรุงศรีอยุธยาได้สำเร็จ พระองค์ได้มาสวามิภักดิ์กับ สมเด็จพระเจ้าอยู่หัวบรมโกศแห่งกรุงศรีอยุธยา และประทับที่อยุธยาจนเสียกรุงใน พ.ศ. 2310
หลังกรุงแตก นักองค์โนนร่วมกับก๊กของพระยาตาก จนสามารถสถาปนากรุงธนบุรีเป็นเมืองหลวงได้สำเร็จ หลังจากนั้น สมเด็จพระเจ้าตากสินมหาราช ทรงพยายามที่จะช่วยสถาปนานักองค์โนนให้เป็นกษัตริย์กัมพูชา โดยยกทัพไปตีเมืองบันทายเพชรถึงสองครั้ง ครั้งแรกเมื่อ พ.ศ. 2312 แต่ไม่ทันสำเร็จ มีข่าวว่าสมเด็จพระเจ้าตากสินมหาราชเสด็จสวรรคต จึงเลิกทัพกลับมาก่อน อีกครั้งหนึ่งใน พ.ศ. 2314 ซึ่งหลักฐานทางฝ่ายไทยกล่าวว่าตีได้เมืองบันทายเพชร นักองค์ตนหนีไปเวียดนาม จึงอภิเษกให้นักองค์โนนขึ้นเป็นกษัตริย์กัมพูชา แต่หลักฐานทางกัมพูชากล่าวว่า สยามตีเมืองบันทายเพชรไม่สำเร็จ จึงให้นักองค์โนนประทับอยู่ที่เมืองกำปอต จน พ.ศ. 2318 เวียดนามที่สนับสนุนนักองค์ตนอ่อนแอลง นักองค์ตนจึงถวายราชสมบัติแก่นักองค์โนน
หลังจากขึ้นครองราชย์สมบัติแล้ว ปรากฏปัญหาการกระด้างกระเดื่องของขุนนางเขมร ใน พ.ศ. 2320 ออกญาวิบุลราช (ศรี) ชักชวนนักองค์ธม พระราชโอรสของนักองค์ตนที่ดำรงตำแหน่งพระมหาอุปราชให้ปลงพระชนม์สมเด็จพระรามราชา แต่นักองค์ธมไม่ยินยอม ออกญาวิบุลราช (ศรี) จึงปลงพระชนม์นักองค์ธม สมเด็จพระรามราชาจึงให้ประหารชีวิตออกญาวิบุลราชเสีย ต่อมา ใน พ.ศ. 2322 สมเด็จพระรามราชา ได้เกณฑ์เสบียงและผู้คนไปช่วยราชการสงครามในกรุงธนบุรี ทำให้ขุนนางเขมรไม่พอใจ โดยเฉพาะกลุ่มที่นิยมเวียดนาม จึงพากันก่อกบฏ ฝ่ายของกบฏนำโดยออกญามูเป็นฝ่ายชนะ สมเด็จพระรามราชาถูกจับถ่วงน้ำจนสิ้นพระชนม์ พระโอรสของพระองค์ถูกสำเร็จโทษทั้งหมด จากนั้น ออกญามู สถาปนาตนเองเป็นเจ้าฟ้าทะละหะ และสถาปนานักองค์เอง พระราชโอรสของนักองค์ตนที่ยังทรงพระเยาว์ขึ้นเป็นกษัตริย์แทน
พระสุนทรธรรมเมธี (สุเทพ อาสโภ)

| พระสุนทรธรรมเมธี (สุเทพ อาสโภ) |
| --- | --- |
ชื่ออื่น: พระคุณท่าน ท่านเจ้าคุณสุเทพ ป.ธ.4
ส่วนบุคคล
เกิด: 23 กุมภาพันธ์ 2487 (81 ปี)
นิกาย: มหานิกาย
การศึกษา: น.ธ.เอก, ป.ธ.4, ศน.บ.(ศาสนาปรัชญา),M.A.(Edu),Ph.D.(Philosophy)
ตำแหน่งชั้นสูง
ที่อยู่: วัดท่าสว่าง บุรีรัมย์
อุปสมบท: 26 เมษายน 2507
พรรษา: 60
ตำแหน่ง: เจ้าอาวาสวัดท่าสว่าง อำเภอกระสัง จังหวัดบุรีรัมย์
พระสุนทรธรรมเมธี (สุเทพ  อาสโภ) ดร.,ป.ธ.4 เป็นพระราชาคณะชั้นสามัญเปรียญ, ปัจจุบันดำรงตำแหน่งทางพระสังฆาธิการเป็นเจ้าอาวาสวัดท่าสว่าง เลขที่ 226 หมู่ที่ 15 บ้านท่าสว่าง ถนนสุขาภิบาล 1 ตำบลกระสัง อำเภอกระสัง จังหวัดบุรีรัมย์,เป็นเจ้าสำนักปฏิบัติธรรมประจำจังหวัดบุรีรัมย์ แห่งที่ 20 (มหานิกาย) วัดท่าสว่าง ตำบลกระสัง อำเภอกระสัง จังหวัดบุรีรัมย์,เป็นอาจารย์ประจำ สาขาวิชาจิตวิทยาและการแนะแนว คณะครุศาสตร์ วิทยาลัยสงฆ์บุรีรัมย์ มหาวิทยาลัยมหาจุฬาลงกรณราชวิทยาลัย,อดีตผู้รักษาการแทนเจ้าคณะจังหวัดบุรีรัมย์ (26 กุมภาพันธ์ พ.ศ.2564 - 22 มีนาคม พ.ศ 2564)
ชาตภูมิ

พระสุนทรธรรมเมธี (สุเทพ  อาสโภ),ดร. นามเดิมชื่อว่า สุเทพ  นามสกุลบุตรโสภา
เกิดเมื่อวันที่ 23 กุมภาพันธ์ 2487  บ้านเลขที่ 10 หมู่ที่ 3 ตำบลกันทรารมย์ (เดิม ตำบลเมืองไผ่) อำเภอกระสัง จังหวัดบุรีรัมย์
นามบิดา  นายโระ  นามสกุลนิทะรัมย์ บ้านเมืองไผ่  ตำบลเมืองไผ่  อำเภอกระสัง จังหวัดบุรีรัมย์
นามมารดา  นางบิน  นามสกุลบุตรโสภา  บ้านปรีเวง ตำบลเมืองไผ่ อำเภอกระสัง จังหวัดบุรีรัมย์
บรรพชาและอุปสมบท

พระสุนทรธรรมเมธี (สุเทพ  อาสโภ),ดร.
บรรพชาเป็นสามเณร เมื่อพ.ศ. 2501 โดยมี พระครูวิสุทธคันธารมย์ (จาด ธมฺมทินฺโน) วัดคันธารมย์ เป็นพระอุปัชฌาย์
อุปสมบทเป็นพระภิกษุ เมื่อวันที่ 26 เมษายน พ.ศ. 2507 ณ พัทธสีมาวัดคันธารมย์ โดยมี พระครูวิสุทธคันธารมย์ (จาด ธมฺมทินฺโน) วัดคันธารมย์ เป็นพระอุปัชฌาย์,พระครูสังวราภิรักษ์ (เหลือ มหาปญฺโญ) มีสมณศักดิ์สุดท้ายที่พระมงคลรังษี (เหลือ มหาปญฺโญ) อดีตที่ปรึกษาเจ้าคณะอำเภอกระสัง เป็นพระกรรมวาจาจารย์,พระครูบริหารนันทคุณ (บุญ นนฺทิโย) วัดบ้านหนองขอน ตำบลเมืองไผ่ อำเภอกระสัง จังหวัดบุรีรัมย์ เป็นพระอนุสาวนาจารย์  ได้รับฉายานามจากพระอุปัชฌาย์ว่า" อาสโภ "
การศึกษา/วิทยฐานะ

พระสุนทรธรรมเมธี (สุเทพ  อาสโภ),ดร.
พ.ศ. 2500  จบชั้นประถมศึกษาชั้นปีที่ 4 โรงเรียนบ้านดอนยาว อำเภอกระสัง จังหวัดบุรีรัมย์
พ.ศ. 2501  สอบได้นักธรรมชั้นตรี สำนักศาสนศึกษาวัดคันธารมย์ อำเภอกระสัง จังหวัดบุรีรัมย์
พ.ศ. 2502  สอบได้นักธรรมชั้นโท สำนักศาสนศึกษาวัดกทลิวนาราม อำเภอกระสัง จังหวัดบุรีรัมย์
พ.ศ. 2503  สอบได้นักธรรมชั้นเอก สำนักศาสนศึกษาวัดกลาง อำเภอเมืองบุรีรัมย์ จังหวัดบุรีรัมย์
พ.ศ. 2512  สอบได้เปรียญธรรม 3 ประโยค สำนักเรียนวัดอนงคาราม กรุงเทพมหานคร
พ.ศ. 2515  สอบได้เปรียญธรรม 4 ประโยค สำนักเรียนวัดไตรมิตรวิทยาราม กรุงเทพมหานคร และสำเร็จการศึกษาผู้ใหญ่ ระดับ 4 โรงเรียนศึกษาผู้ใหญ่ วัดไตรมิตรวิทยาราม กรุงเทพมหานคร
พ.ศ. 2522  สำเร็จการศึกษาปริญญาตรี ปริญญาศาสนศาสตรบัณฑิต (ศน.บ.) จากมหาวิทยาลัยมหามกุฏราชวิทยาลัย วัดบวรนิเวศวิหาร กรุงเทพมหานคร
พ.ศ. 2523  สอบได้ประกาศนียบัตรพิเศษการศึกษา (พ.กศ.) สนามสอบจังหวัดบุรีรัมย์
พ.ศ. 2527  สำเร็จการศึกษาปริญญาโท มหาบัณฑิต สาขาการบริหารการศึกษา จากมหาวิทยาลัยปัญจาบ เมืองจัณฑีครห์ ประเทศอินเดีย
พ.ศ. 2551  สำเร็จการศึกษาปริญญาเอก ดุษฎีบัณฑิต สาขาปรัชญา จากมหาวิทยาลัยมคธ รัฐพิหาร ประเทศอินเดีย
งานปกครองบริหารกิจการคณะสงฆ์

พระสุนทรธรรมเมธี (สุเทพ  อาสโภ),ดร.
พ.ศ. 2525  ดำรงตำแหน่งทางพระสังฆาธิการเป็น เจ้าอาวาสวัดท่าสว่าง เลขที่ 226 หมู่ที่ 15 บ้านท่าสว่าง ถนนสุขาภิบาล 1 ตำบลกระสัง อำเภอกระสัง จังหวัดบุรีรัมย์
พ.ศ. 2534  ดำรงตำแหน่งเป็น เลขานุการเจ้าคณะจังหวัดบุรีรัมย์
พ.ศ. 2537  ดำรงตำแหน่งทางพระสังฆาธิการเป็น รองเจ้าคณะอำเภอกระสัง จังหวัดบุรีรัมย์
พ.ศ. 2537  ดำรงตำแหน่งเป็น รักษาการแทนเจ้าคณะตำบลกันทรารมย์ อำเภอกระสัง จังหวัดบุรีรัมย์
พ.ศ. 2537  ดำรงตำแหน่งเป็น พระอุปัชฌาย์ในเขตอำเภอกระสัง
พ.ศ. 2546  ดำรงตำแหน่งทางพระสังฆาธิการเป็น เจ้าคณะอำเภออำเภอพลับพลาชัย และเป็นพระอุปัชฌาย์ในเขตปกครองคณะสงฆ์อำเภอพลับพลาชัย
พ.ศ. 2552  ดำรงตำแหน่งทางพระสังฆาธิการเป็น รองเจ้าคณะจังหวัดบุรีรัมย์ รูปที่2  และเป็นพระอุปัชฌาย์ ในเขตปกครองคณะสงฆ์จังหวัดบุรีรัมย์
พ.ศ. 2561  ดำรงตำแหน่งเป็น ​ผู้ปฏิบัติหน้าที่แทนเจ้าคณะจังหวัดบุรีรัมย์     (ได้รับหนังสือคำสั่งเจ้าคณะจังหวัดบุรีรัมย์ เลขที่4/2561 ลงวันที่25 มีนาคม พ.ศ. 2561 แต่งตั้งให้เป็น ผู้ปฏิบัติหน้าที่แทนเจ้าคณะจังหวัดบุรีรัมย์ เนื่องจากเจ้าคณะจังหวัดลางานพักรักษาอาการอาพาธเนื่องจากปัญหาสุขภาพ) ​
พ.ศ. 2564 ดำรงตำแหน่งเป็น ผู้รักษาการแทนเจ้าคณะจังหวัดบุรีรัมย์ (26 กุมภาพันธ์ พ.ศ.2564 ถึง 22 มีนาคม พ.ศ 2564 ได้รับหนังสือคำสั่งเจ้าคณะภาค 11 เลขที่2/2564 ลงวันที่ 26 กุมภาพันธ์ พ.ศ. 2564 แต่งตั้งให้เป็น ผู้รักษาการแทนเจ้าคณะจังหวัดบุรีรัมย์ เป็นการชั่วคราว)
งานด้านการศึกษา

พระสุนทรธรรมเมธี (สุเทพ  อาสโภ),ดร.
พ.ศ. 2525 เป็นเจ้าสำนักศาสนศึกษา(นักธรรม-ธรรมศึกษา,บาลี,บาลีศึกษา) วัดท่าสว่าง ตำบลกระสัง อำเภอกระสัง จังหวัดบุรีรัมย์
พ.ศ. 2531-2544 (รวม 14ปี) เป็นอาจารย์ประจำมหาวิทยาลัยมหาจุฬาลงกรณราชวิทยาลัย วิทยาเขตสุรินทร์
พ.ศ. 2535  เป็นผู้จัดการ และครูใหญ่ โรงเรียนวัดท่าสว่างวิทยา (โรงเรียนพระปริยัติธรรมแผนกสามัญศึกษา) วัดท่าสว่าง อำเภอกระสัง จังหวัดบุรีรัมย์
พ.ศ. 2536-2537 เป็นรองคณบดี คณะครุศาสตร์ มหาวิทยาลัยมหาจุฬาลงกรณราชวิทยาลัย
พ.ศ. 2542  เป็นผู้ช่วยอธิการบดีฝ่ายวิชาการ มหาวิทยาลัยมหาจุฬาลงกรณราชวิทยาลัย วิทยาเขตสุรินทร์
พ.ศ. 2542-2546  (3 สมัย 6 ปี) เป็นประธานกลุ่มโรงเรียนพระปริยัติธรรมแผนกสามัญศึกษา กลุ่มที่ 11 สังกัดกองพุทธศาสนศึกษา สำนักงานพระพุทธศาสนาแห่งชาติ
พ.ศ. 2563 เป็นอาจารย์ประจำ สาขาจิตวิทยาและการแนะแนว คณะครุศาสตร์ วิทยาลัยสงฆ์บุรีรัมย์ มหาวิทยาลัยมหาจุฬาลงกรณราชวิทยาลัย
พ.ศ. 2563 เป็นกรรมการผู้แทนจากคณาจารย์ประจำ  คณะกรรมการสถานศึกษาประจำวิทยาลัยสงฆ์บุรีรัมย์ มหาวิทยาลัยมหาจุฬาลงกรณราชวิทยาลัย
งานด้านการเผยแผ่

พระสุนทรธรรมเมธี (สุเทพ  อาสโภ),ดร.
เป็นเจ้าสำนักปฏิบัติธรรมประจำจังหวัดบุรีรัมย์ แห่งที่ 20 (มหานิกาย) วัดท่าสว่าง ตำบลกระสัง อำเภอกระสัง จังหวัดบุรีรัมย์
เป็นผู้อำนวยการ,นักจัดรายการ สถานีวิทยุพระพุทธศาสนาวัดท่าสว่าง FM 106 MHzออกอากาศ ณ วัดท่าสว่าง ตำบลกระสัง อำเภอกระสัง จังหวัดบุรีรัมย์
เป็นผู้อำนวยการ สถานีทีวีออนไลน์เพื่อเผยแผ่พระพุทธศาสนา ออนแอร์ในระบบอินเทอร์เน็ตทางเว็บไซด์ ทางเฟสบุ๊ค ณ วัดท่าสว่าง ตำบลกระสัง อำเภอกระสัง จังหวัดบุรีรัมย์
เป็นพระธรรมฑูต จังหวัดบุรีรัมย์
เป็นพระธรรมกถึก,พระนักเทศนาภาษาถิ่นเขมรอีสานใต้,นักบรรยาย,นักวิชาการ
บรรยายธรรมประจำสถานีวิทยุ ทอ.021 บุรีรัมย์ เวลา 05.00 - 05.30 น. จันทร์ - เสาร์
เป็นพระวิทยากรบรรยายธรรม ประจำโครงการปฏิบัติวิปัสสนากัมมัฏฐาน มหาวิทยาลัยมหาจุฬาลงกรณราชวิทยาลัย วิทยาเขตสุรินทร์
งานด้านศาสนวิเทศ/การต่างประเทศ

พระสุนทรธรรมเมธี (สุเทพ  อาสโภ),ดร.
พ.ศ. 2561 ปฏิบัติศาสนกิจเป็นพระธรรมทูตไทยในต่างประเทศ พำนัก ณ วัดไทยนอร์เวย์  กรุงออสโล ประเทศนอร์เวย์(มติมหาเถรสมาคมครั้งที่ 03/2561,มติที่ 59/2561,เรื่องขออนุมัติต่ออายุหนังสือเดินทางของพระภิกษุที่ไปปฏิบัติศาสนกิจเป็นพระธรรมทูตในต่างประเทศ)
พระธรรมทูตสายต่างประเทศประจำวัดนครธรรม ซานฟรานซิสโก แคลิฟอร์เนีย สหรัฐอเมริกา
นมัสการสังเวชณียสถานประเทศอินเดีย 3 ครั้ง
ศึกษาดูงานประเทศจีนแผ่นดินใหญ่ เซี่ยงไฮ้,หังโจว,ปักกิ่ง
งานสาธารณสงเคราะห์

พระสุนทรธรรมเมธี (สุเทพ  อาสโภ),ดร.
พ.ศ. 2561 มอบทุนการศึกษา ให้แก่วิทยาลัยสงฆ์บุรีรัมย์ มหาวิทยาลัยมหาจุฬาลงกรณราชวิทยาลัย เป็นจำนวนเงิน ๑๐๐,๐๐๐ บาท (23 กุมภาพันธ์ พ.ศ. 2561)
พ.ศ. 2561 มอบกัปปิยะภัณฑ์ ให้แก่วิทยาลัยสงฆ์บุรีรัมย์ มหาวิทยาลัยมหาจุฬาลงกรณราชวิทยาลัย เป็นจำนวนเงิน ๓๐๐,๐๐๐ บาท แบ่งออกตามวัตถุประสงค์ ดังนี้
๑.) เพื่ออุทิศส่วนกุศลให้แก่ คุณแม่บิน บุตรโสภา มารดาท่านเจ้าคุณพระสุนทรธรรมเมธี (สุเทพ อาสโภ/บุตรโสภา) เป็นจำนวนเงิน ๑๐๐,๐๐๐ บาท
๒.) เพื่อสร้างอนุสรณ์ ห้องพระครูอมรธรรมนิเทศน์ (สุเทพ อาสโภ) วิทยาลัยสงฆ์บุรีรัมย์ เป็นจำนวนเงิน ๑๐๐,๐๐๐ บาท
๓.) เพื่อสร้างอนุสรณ์ ห้องพระสุนทรธรรมเมธี (สุเทพ อาสโภ) วิทยาลัยสงฆ์บุรีรัมย์ เป็นจำนวนเงิน ๑๐๐,๐๐๐ บาท (25 เมษายน พ.ศ. 2561)
พ.ศ. 2562 มอบเงินสนับสนุนการบริหารงานภายในวิทยาลัยสงฆ์บุรีรัมย์  มหาวิทยาลัยมหาจุฬาลงกรณราชวิทยาลัย เป็นจำนวนเงิน ๔๕๐,๐๐๐ บาท (13 สิงหาคม พ.ศ. 2562)
พ.ศ. 2566 บริจาคทำบุญโครงการปฏิบัติวิปัสสนากัมมัฏฐานนิสิต ประจำปีการศึกษา ๒๕๖๕ ระหว่างวันที่ ๖-๑๗ มกราคม พ.ศ. ๒๕๖๖ วิทยาลัยสงฆ์บุรีรัมย์ มหาวิทยาลัยมหาจุฬาลงกรณราชวิทยาลัย เป็นเงินจำนวน ๑๐,๐๐๐ บาท (10 มกราคม พ.ศ. 2566)
งานด้านสาธารณูปการ

พระสุนทรธรรมเมธี (สุเทพ  อาสโภ),ดร.
บูรณะซ่อมแซม ปฏิสังขร สร้างขึ้นใหม่ พระธาตุเจดีย์ กุฏิสงฆ์ อุโบสถ อาคารโรงเรียนพระปริยัติธรรม อาคารสำนักงาน ศาลาการเปรียญ ศาลาบำเพ็ญกุศลศพ เมรุ ห้องน้ำ-ห้องสุขา พื้นซีเมนต์ ถนนคอนกรีตภายในวัด สระน้ำ
รางวัลเชิดชูเกียรติคุณ

พระสุนทรธรรมเมธี (สุเทพ  อาสโภ),ดร.
พ.ศ. 2534 ได้รับพระราชทานรางวัล พระ-ครู ผู้บริหารดีเด่น มูลนิธิสมาน-เบญจา แสงมะลิ ในการนี้สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนิน เป็นองค์ประธานในพิธีพระราชทานรางวัล ณ พระราชวังดุสิต กรุงเทพมหานคร
พ.ศ. 2537 ได้รับรางวัลวัดพัฒนาตัวอย่างดีเด่น จากสมเด็จพระสังฆราชเจ้า กรมหลวงวชิรญาณสังวร
พ.ศ. 2538 ได้รับยกเป็นวัดอุทยานการศึกษา กรมการศาสนา กระทรวงศึกษาธิการ
พ.ศ. 2543 ได้รับรางวัลผู้บริหารโรงเรียนพระปริยัติธรรมดีเด่น จากกรมการศาสนา กระทรวงวัฒนธรรม
พ.ศ. 2545 ได้รับพระราชทานรางวัลเสาเสมาธรรมจักร  เนื่องในวันวิสาขบูชา ในการนี้ สมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินเป็นองค์ประธานในพิธีพระราชทานรางวัล ณ มณฑลพิธีท้องสนามหลวง กรุงเทพมหานคร
พ.ศ. 2552 ได้รับรางวัลนักจัดรายการวิทยุเครือข่ายวัฒนธรรมดีเด่น จากกระทรวงวัฒนธรรม
พ.ศ. 2554 ได้รับรางวัลพุทธคุณูปการ ประเภทกาญจนากียรติคุณ จากสภาผู้แทนราษฎรไทย
สมณศักดิ์,พัดยศ

พระสุนทรธรรมเมธี (สุเทพ  อาสโภ),ดร.
พ.ศ. 2515   สอบไล่ได้เปรียญธรรม 4 ประโยค มหาเถรสมาคมกำหนดลำดับชั้นสมณศักดิ์พัดยศทางวิชาการเปรียญธรรม ที่ พระมหาสุเทพ อาสโภ ป.ธ.4
พ.ศ. 2533   มีพระบรมราชโองการโปรดพระราชทานสมณศักดิ์ตั้งพระครูสัญญาบัตร มีพัดยศสมณศักดิ์ประจำตำแหน่ง พระครูสัญญาบัตรเจ้าอาวาสวัดราษฎร์ชั้นเอก (จร.ชอ.) ในราชทินนามที่ พระครูอมรธรรมนิเทศก์
พ.ศ. 2541   ได้รับพระบัญชาสมเด็จพระสังฆราช (โดยพระบรมราชานุญาต) มหาเถรสมาคมมีมติให้เลื่อนชั้นสมณศักดิ์พัดยศ เป็นพระครูสัญญาบัตร รองเจ้าคณะอำเภอชั้นเอก (รจอ.ชอ.) ในราชทินนามเดิมที่ พระครูอมรธรรมนิเทศก์
พ.ศ. 2547   ได้รับพระบัญชาสมเด็จพระสังฆราช (โดยพระบรมราชานุญาต) มหาเถรสมาคมมีมติให้เลื่อนชั้นสมณศักดิ์พัดยศ เป็นพระครูสัญญาบัตร เจ้าคณะอำเภอชั้นเอก (จอ.ชอ.) ในราชทินนามเดิมที่ พระครูอมรธรรมนิเทศก์
พ.ศ. 2552   ปรับชั้นสมณศักดิ์พัดยศให้ตรงตามตำแหน่งทางคณะสงฆ์ เป็น พระครูสัญญาบัตร รองเจ้าคณะจังหวัด (รจจ.) ในราชทินนามเดิมที่ พระครูอมรธรรมนิเทศก์
พ.ศ. 2553   มีพระบรมราชโองการโปรดพระราชทานสัญญาบัตรตั้งสมณศักดิ์พัดยศขึ้น เป็นพระราชาคณะชั้นสามัญเปรียญ ในราชทินนามที่ พระสุนทรธรรมเมธี,(สป.) (5 ธันวาคม 2553)
พระครูบรรณสารโกวิท (แป สุปญฺโญ)

| พระครูบรรณสารโกวิท (แป สุปญฺโญ) |
| --- | --- |

ส่วนบุคคล
เกิด: 18 ตุลาคม พ.ศ. 2461 (88ปี  3 เดือน 4วัน ปี)
มรณภาพ: 22 มกราคม พ.ศ. 2550
นิกาย: มหานิกาย
การศึกษา: น.ธ.เอก,พธ.ม.กิตติมศักดิ์(จริยศึกษา)
ตำแหน่งชั้นสูง
ที่อยู่: วัดกลางสุรินทร์ สุรินทร์
อุปสมบท: 7 พฤษภาคม พ.ศ. 2481
พรรษา: 68
ตำแหน่ง: อดีตที่ปรึกษาเจ้าคณะอำเภอเมืองสุรินทร์-กิ่งอำเภอเขวาสินทร์,อดีตเจ้าคณะอำเภอเมืองสุรินทร์-กิ่งอำเภอเขวาสินรินทร์ และอดีตเจ้าอาวาสวัดกลางสุรินทร์
พระครูบรรณสารโกวิท (แป สุปญฺโญ) อดีตที่ปรึกษาเจ้าคณะอำเภอเมืองสุรินทร์-กิ่งอำเภอเขวาสินรินทร์,อดีตเจ้าคณะอำเภอเมืองสุรินทร์-กิ่งอำเภอเขวาสินรินทร์  และอดีตเจ้าอาวาสวัดกลางสุรินทร์
ชาตภูมิ

นามเดิม แป นามสกุล ทรงงาม
เกิดเมื่อ วันเสาร์ที่ 18 เดือนตุลาคม พ.ศ. 2461 ตรงกับ วันขึ้น 13 ค่ำ เดือน 11 ปีมะเมีย ณ บ้านนาเสือก ตำบลนาบัว อำเภอเมืองสุรินทร์จังหวัดสุรินทร์
บิดาชื่อ  นายตู๊จ  นามสกุล ทรงงาม
มารดาชื่อ นางแจด  นามสกุล ทรงงาม
บรรพชาและอุปสมบท

บรรพชาและอุปสมบทเป็นพระภิกษุ ณ พัทธสีมาวัดนาสาม ตำบลนาบัว อำเภอเมืองสุรินทร์ จังหวัดสุรินทร์เมื่อวันอาทิตย์ ขึ้น 8 ค่ำ เดือน 6 ปีขาล วันที่ 7 เดือนพฤษภาคม พ.ศ. 2481 โดยมี พระครูธรรมรสสุนทร (คง) วัดจุมพลสุทธาวาส ตำบลในเมือง อำเภอเมืองสุรินทร์ จังหวัดสุรินทร์ เป็นพระอุปัชฌาย์,พระอธิการคืน สิริจนฺโท วัดนาสาม ตำบลนาบัว อำเภอเมืองสุรินทร์ จังหวัดสุรินทร์ เป็นพระกรรมวาจาจารย์ และ พระเกียรติ พิมฺโพ ดำรงสมณศักดิ์สุดท้ายที่ พระครูธรรมกิจวิธาน (เกียรติ พิมฺโพ) วัดนาสาม ตำบลนาบัว อำเภอเมืองสุรินทร์ จังหวัดสุรินทร์ เป็นพระอนุสาวนาจารย์ ได้รับฉายาว่า “สุปญฺโญ”
วิทยฐานะ/การศึกษา

พ.ศ. 2485 สอบได้นักธรรมชั้นเอก  สำนักศาสนศึกษาวัดจุมพลสุทธาวาส ตำบลในเมือง อำเภอเมืองสุรินทร์ จังหวัดสุรินทร์
พ.ศ. 2483 สำเร็จการศึกษาชั้นมัธยมศึกษาปีที่ 3 จากโรงเรียนสุรินทร์ราษฎร์บำรุง ตำบลในเมือง อำเภอเมืองสุรินทร์ จังหวัดสุรินทร์
งานปกครองคณะสงฆ์

พ.ศ. 2485 เป็นผู้ช่วยเจ้าอาวาสวัดนาสาม ตำบลนาบัว อำเภอเมืองสุรินทร์ จังหวัดสุรินทร์
พ.ศ. 2491 เป็นผู้ช่วยเจ้าอาวาสวัดจุมพลสุทธาวาส ตำบลในเมือง อำเภอเมืองสุรินทร์จังหวัดสุรินทร์
พ.ศ. 2492 เป็นเลขานุการคณะกรรมการสงฆ์จังหวัดสุรินทร์
พ.ศ. 2506 เป็นรองเจ้าอาวาสวัดกลางสุรินทร์ ตำบลในเมือง อำเภอเมืองสุรินทร์ จังหวัดสุรินทร์
พ.ศ. 2512 เป็นเจ้าคณะอำเภอเมืองสุรินทร์-กิ่งอำเภอเขวาสินรินทร์
พ.ศ. 2517 เป็นพระอุปัชฌาย์ ในเขตปกครองคณะสงฆ์อำเภอเมืองสุรินทร์ จังหวัดสุรินทร์
พ.ศ. 2532 เป็นเจ้าอาวาสวัดประทุมเมฆ ตำบลในเมือง อำเภอเมืองสุรินทร์ จังหวัดสุรินทร์
พ.ศ. 2539 เป็นผู้รักษาการแทนเจ้าอาวาสวัดกลางสุรินทร์ ตำบลในเมือง อำเภอเมืองสุรินทร์ จังหวัดสุรินทร์
พ.ศ. 2540 เป็นเจ้าอาวาสวัดกลางสุรินทร์ ตำบลในเมือง อำเภอเมืองสุรินทร์ จังหวัดสุรินทร์
พ.ศ. 2543 เป็นที่ปรึกษาเจ้าคณะอำเภอเมืองสุรินทร์-กิ่งอำเภอเขวาสินรินทร์
งานการศึกษา

พ.ศ. 2485    ได้รับการแต่งตั้งให้เป็นครูสอนพระปริยัติธรรม สำนักศาสนศึกษาวัดนาสาม ตำบลนาบัว อำเภอเมืองสุรินทร์ จังหวัดสุรินทร์
พ.ศ. 2487    เป็นกรรมการสอบธรรมสนามหลวง
พ.ศ. 2497    ได้รับการแต่งตั้งให้เป็นครูสอนพระปริยัติธรรม สำนักศาสนศึกษาวัดจุมพลสุทธาวาส ตำบลในเมือง อำเภอเมืองสุรินทร์ จังหวัดสุรินทร์
พ.ศ. 2512     เป็นผู้อำนวยการโรงเรียนพุทธศาสนาวันอาทิตย์วัดกลางสุรินทร์ ตำบลในเมือง อำเภอเมืองสุรินทร์ จังหวัดสุรินทร์
พ.ศ. 2531    ได้รับการแต่งตั้งเป็นกรรมการสภา มหาจุฬาลงกรณราชวิทยาลัย ในพระบรมราชูปถัมภ์ วิทยาเขตสุรินทร์
พ.ศ. 2532    ได้รับการแต่งตั้งเป็นเจ้าสำนักศาสนศึกษาวัดประทุมเฆม ตำบลในเมือง อำเภอเมืองสุรินทร์ จังหวัดสุรินทร์
พ.ศ. 2539    ได้รับการแต่งตั้งเป็นเจ้าสำนักศาสนศึกษาวัดกลางสุรินทร์ ตำบลในเมือง อำเภอเมืองสุรินทร์ จังหวัดสุรินทร์
พ.ศ.  2539  เป็นผู้รักษาการในตำแหน่งผู้รับใบอนุญาตแทนผู้จัดการโรงเรียนปริยัติโกศลวิทยา วัดกลางสุรินทร์ ตำบลในเมือง อำเภอเมืองสุรินทร์ จังหวัดสุรินทร์ ในฐานะรักษาการเจ้าอาวาสวัดกลางสุรินทร์ เนื่องจากพระราชสิทธิโกศล (เทพ นนฺโท) ผู้ได้รับใบอนุญาตผู้จัดการโรงเรียนปริยัติโกศลวิทยา วัดกลางสุรินทร์ ได้ถึงแก่มรณภาพ เมื่อวันที่ ๒๓ พฤษภาคม พ.ศ. ๒๕๓๙
งานสาธารณูปการ

พ.ศ. 2521 ได้รับมอบหมายจากเจ้าอาวาสวัดกลางสุรินทร์ ให้จ้ดสร้างอาคารเรียนปริยัติธรรม 1 หลัง 3 ชั้น จำนวน 18 ห้องเรียน ด้วยคอนกรีตเสริมเหล็ก กว้าง 7 เมตร ยาว 43 เมตร มูลค่า 2,200,800 บาท
พ.ศ. 2523 ได้รับมอบหมายจากเจ้าอาวาสวัดกลางสุรินทร์ ให้จ้ดสร้างศาลาเอนกประสงค์ 1 หลังอาคาร 3 ชั้นลักษณะทรงไทย ด้วยคอนกรีตเสริมเหล็ก กว้าง 12 เมตร ยาว 26 เมตร มูลค่า 1,220,000 บาท
พ.ศ. 2539-2541  เป็นประธานจัดทำโครงการระบายพระภิกษุและสามเณรออกจากวัดกลางสุรินทร์ซึ่งมีสถานที่คับแคบ  แต่มีพระภิกษุและสามเณรพำนักอาศัยจำนวนมาก  เพื่อให้พระภิกษุและสามเณรไดัเดินทางมาศึกษาที่โรงเรียนปริยัติโกศลวิทยา (พระปริยัติธรรม แผนกสามัญศึกษา) วัดกลางสุรินทร์ เหมือนเดิมและสะดวกในการเดินเท้ามาเรียน  โครงการนี้เลือกเอาวัดคุ้มเหนือ (วัดเทพสุรินทร์) ซึ่งอยู่ห่างจากวัดกลางสุรินทร์ประมาณ 400 เมตร โดยการยินยอมของเจ้าอาวาสวัดคุ้มเหนือ (วัดเทพสุรินทร์)  ให้ดำเนินตามโครงการ และ วิธีการดำเนินการดังต่อไปนี้ ซื้อดินถมบริเวณวัดจำนวน 3 ไร่  ค่าดินที่ใช้ถมราคาพิเศษไร่ล่ะ 2,500 บาท สิ้นค่าใช้จ่ายเป็นเงิน 7,500 บาท ปรับพื้นบริเวณให้เรียบและปลูกไม้ยืนต้น ไม้ดอกไม้ประดับ รวมเป็นเงิน 200,000 บาท  สร้างอาคารพระปริยัติธรรม 1 หลัง กว้าง 6 เมตร ยาว 18 เมตร แบ่งออกเป็น 5 ห้องเรียน เทพื้นคอนกรีต ใช้งบประมาณทั้งสิ้น 180,000 บาท เป็นต้น
รางวัลเชิดชูเกียรติคุณ

พ.ศ. 2533 ได้รับรางวัลชูเกียรติ จาก พระราชสิทธิโกศล (เทพ นนฺโท) เจ้าคณะจังหวัดสุรินทร์ ในฐานะผู้อุปถัมภ์ คณะสงฆ์ดีเด่น
พ.ศ. 2534 ได้รับประทานเกียรติบัตร จาก เจ้าพระคุณสมเด็จพระญาณสังวร สมเด็จพระสังฆราช สกลมหาสังฆปริณายก ในฐานะผู้ส่งเสริมกิจการคณะสงฆ์ดีเด่น ณ มณฑลพิธีท้องสนามหลวง กรุงเทพมหานคร
พ.ศ. 2535 ได้รับพระราชทานเสาเสมาธรรมจักรทองคำ ผู้ทำคุณประโยชน์ต่อพระพุทธศาสนา ประจำปี 2535 สาขาการบริหารกิจการคณะสงฆ์ ในการนี้สมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินเป็นองค์ประธานในพิธีพระราชทานรางวัล ณ มณฑลพิธีท้องสนามหลวง กรุงเทพมหานคร
พ.ศ. 2542 ได้รับปริญญาพุทธศาสตรมหาบัณฑิตกิตติมศักดิ์ (ปริญญาโทกิตติมศักดิ์เชิดชูเกียรติคุณ) สาขาจริยศึกษา จากสภามหาวิทยาลัยมหาจุฬาลงกรณราชวิทยาลัย โดยมี เจ้าประคุณสมเด็จพระพุฒาจารย์ (เกี่ยว  อุปเสโณ)  ประธานคณะผู้ปฏิบัติหน้าที่สมเด็จพระสังฆราช เป็นองค์ประธานในพิธีประสาทปริญญาบัตร เมื่อวันที่ 9 พฤษาภาคม พ.ศ. 2542 ณ หอประชุมใหญ่พุทธมณฑล จังหวัดนครปฐม
สมณศักดิ์,พัดยศ

พ.ศ. -  ได้รับแต่งตั้งให้ดำรงสมณศักดิ์พัดยศฐานานุกรม ในฐานานุศักดิ์ที่ พระสมุห์แป สุปญฺโญ
พ.ศ. 2500 ได้รับพระราชทานสัญญาบัตรตั้งสมณศักดิ์พัดยศขึ้น เป็นพระครูสัญญาบัตรพัดยศชั้นโท ในราชทินนามที่ พระครูบรรณสารโกวิท
พ.ศ. 2517 ได้รับพระบัญชาสมเด็จพระสังฆราช (โดยพระบรมราชานุญาต) มหาเถรสมาคมจึงมีมติเลื่อนสมณศักดิ์พัดยศ เป็นพระครูสัญญาบัตรเจ้าคณะอำเภอชั้นเอก ในราชทินนามเดิมที่ พระครูบรรณสารโกวิท
พ.ศ. 2541 ได้รับพระบัญชาสมเด็จพระสังฆราช (โดยพระบรมราชานุญาต) มหาเถรสมาคมจึงมีมติเลื่อนสมณศักดิ์พัดยศ เป็นพระครูสัญญาบัตรเจ้าคณะอำเภอชั้นพิเศษ ในราชทินนามเดิมที่ พระครูบรรณสารโกวิท